Flavbrida papago

Flavbrida papago (Brotogeris sanctithomae) estas specio de papagoj en la familio papagedoj, latine Psittacidae indiĝenaj de Sudameriko.  Ĝi troviĝas en Bolivio, Brazilo, Kolombio, Peruo, kaj eble en Ekvadoro.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. 30a de Januaro 2023. Species Lists of Birds for South American Countries and Territories.  Alirita la 30an de Januaro, 2023

Taksonomio kaj sistematiko
La Flavbrida papago kunhavas genron Brotogeris kun sep aliaj papagospecioj. Ĝi havas du subspeciojn, nome la nomiga B. s. sanctithomae (Müller, 1776) kaj B. s. takatsukasae (Neumann, 1931).


Aspekto
La Flavbrida papago estas 17 ĝis 19 cm longa kaj pezas averaĝe 59 g. Plenkreskuloj estas plejparte verdaj, pli flavaj sur la pugo kaj subaj partoj. Ili havas flavajn bridon kaj frunton kaj bluetan nuancon sur la vizaĝo. Iliaj unuarangaj flugilplumoj estas pli malhelverdaj ol la korpo kaj bluetaj sur la malsupra flanko. Ilia beko estas ruĝeca ĝis bruna. Subspecio B. s. takatsukasae diferencas de la nomiga nur per aldono de flava strio malantaŭ la okulo. Nematuraj birdoj estas esence samaj kiel plenkreskuloj.Collar, N., A. Bonan, kaj P. F. D. Boesman (2020). Tui Parakeet (Brotogeris sanctithomae), version 1.0. In Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 22an de Februaro, 2023

Distribuado kaj habitato
La nomiga subspecio de la Flavbrida papago troviĝas en la Amazona Baseno de ekstrema sudorienta Kolombio, orienta Peruo, norda Bolivio, kaj Brazilo oriente ĝis la Rivero Madeira. Nedokumentitaj vidaĵoj en orienta Ekvadoro igas la Sudamerikan Klasigkomitaton de la Usona Ornitologia Societo trakti ĝin kiel hipotezan en tiu lando. Subspecio B. s. takatsukasae troviĝas laŭlonge de la malsupra Amazono de la riveroj Madeira kaj Negro ĝis la Atlantiko ĉe la elfluejo de la Amazono. La specio plejparte loĝas en duonmalfermaj pejzaĝoj kiel sekundaraj arbaroj, herbejoj kun kelkaj arbaroj, riverbordoj kaj insuloj kun densa arbustaro, kaj la randoj de várzea arbaro.

Kutimaro
Movoj
Oni kredas, ke la Flavbrida papago estas sidlokema.

Manĝado
La Flavbrida papago manĝas fruktojn kaj florojn de diversaj plantoj, inkluzive de palmoj. Ĝi ankaŭ manĝas en maniok- kaj sukerkano-plantejoj.

Reproduktado
La reprodukta sezono de la Flavbrida papago ne estas bone difinita, sed ŝajnas esti de aprilo ĝis julio en Kolombio. Nestkavaĵoj en arbaraj termitejoj estis dokumentitaj. Unu nesto enhavis ses birdidojn. La tipa gamo de ovodemetado, la kovadperiodo, la tempo ĝis elnestiĝo, kaj detaloj pri gepatra zorgado ne estas konataj.

Referencoj

Parrots: A Guide to Parrots of the World; 1998, 

Eksteraj ligiloj
Tui parakeet photo gallery  VIREO 
Stamps (for Brazil) minor showing of bird Article "Bird Stamps of Brazil"
Photo-Medium Res; Article lib.Montana.edu—"Brotogeris"

Kategorio:Papagoformaj
Kategorio:Papagedoj
Kategorio:Birdoj de Sudameriko
Kategorio:Birdoj de Bolivio
Kategorio:Birdoj de Brazilo
Kategorio:Birdoj de Peruo